Allan Boesak (1945-) is 'n Suid-Afrikaanse predikant, politikus en teenapartheidsaktivis. Van 1982 tot 1991 was hy die voorsitter van die Wêreldbond van Gereformeerde Kerke. In 1983 was hy een van die stigterslede van die United Democratic Front (UDF), waarvan hy tot 1991 'n lid was. Verskeie teologiese en politieke boeke het uit sy pen verskyn, asook 'n digbundel, ...tot sterwens toe: liefdesgedigte en tralies (2001). In 2000 is hy aan geldverduistering skuldig bevind, maar in 2001 op parool vrygelaat en in 2005 presidensieel kwytgeskeld.
Bediening in die N.G. Kerk[wysig | wysig bron]
Anti-apartheid figuur[wysig | wysig bron]
By sy terugkeer na Suid-Afrika bedien hy die Bellville-Suid gemeente in Kaapstad. In hierdie tyd word hy 'n leidende figuur in die stryd teen die apartheidstelsel en is in 1981 die eerste president van die Alliance of Black Reformed Christians, wat rassisme as basis vir Christelike godsdiens verwerp. Hy neem ook die leiding binne die NG Sendingkerk om in 1978 te verklaar dat apartheid verkeerd en 'n sonde is. Tydens die vergadering van die World Alliance of Reformed Churches (WARC) in Ottawa in Kanada Augustus 1982 stel hy voor dat apartheid as kettery verklaar word. Hierdie mosie word aanvaar, die wit Gereformeerde liggame in Suid-Afrika word uit die WARC geskop en hy word verkies as president van die WARC, 'n posisie wat hy tot 1991 beklee. In hierdie hoedanigheid is hy die geestelike leier van meer as 50 miljoen Christene wêreldwyd. In Januarie 1983 doen hy 'n beroep op die unifikasie van alle anti-apartheidsorganisasies in Suid-Afrika, wat in Augustus 1983 uitloop op die stigting van die invloedryke drukgroep die United Democratic Front (UDF), vir wie hy as beskermheer optree. Die UDF verenig meer as 700 organisasies en opereer op 'n nie-rasse basis.
In Julie 2007 word hy vir drie jaar aangestel as Buitengewone Professor in Sistematiese Teologie aan die Universiteit van Stellenbosch. Hy en sy gesin woon in Somerset-Wes, maar verhuis in 2013 na die Verenigde State van Amerika. Die Butler-universiteit en die Christian Theological Seminary (CTS) in Indianapolis in die staat Indiana stel Boesak vanaf 2013 vir vier jaar aan in hul gesamentlike Desmond Tutu-leerstoel vir vrede-, globale geregtigheid- en versoeningstudies. Sy vrou Elna gaan in Amerika voort met haar werk as joernalis en dosent in media-etiek en kommunikasiestudies.
Afrikaanse Skrywersvereniging toespreking[wysig | wysig bron]
Breytenbach, Kerneels Rapport: http://152.111.1.87/argief/berigte/rapport/2001/11/18/34/1.html[dooie skakel]
Wyngaard, Heindrich Die Burger: http://152.111.1.87/argief/berigte/dieburger/2001/08/30/4/10.html[dooie skakel]
↑ 4,0 4,1 Du Plessis, Clinton V. Oulitnet: http://www.oulitnet.co.za/spoor/boesak.asp Geargiveer 18 Augustus 2017 op Wayback Machine
↑ Nel, Elias P. Oulitnet: http://www.oulitnet.co.za/seminaar/09elias.asp Geargiveer 21 Junie 2017 op Wayback Machine
↑ Hambidge, Joan Die Burger: http://152.111.1.87/argief/berigte/dieburger/2001/11/12/11/2.html[dooie skakel]